Document ID: 31993R2866

Komisijos reglamentas (EEB) Nr. 2866/93
1993 m. spalio 20 d.
iš dalies keičiantis Reglamentą (EEB) Nr. 1756/93, nustatantį pienui ir pieno produktams taikomo žemės ūkio perskaičiavimo kurso datas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], ypač jo 6 straipsnio 2 dalį,
kadangi Komisijos reglamentas (EEB) Nr. 1756/93 [2] per klaidą nepanaikino 1978 m. kovo 30 d. Komisijos reglamento (EEB) Nr. 625/78 dėl išsamių nugriebto pieno miltelių viešojo saugojimo taisyklių [3] su paskutiniais pakeitimais, padarytais Reglamentu (EEB) Nr. 2270/91 [4], 1 straipsnio 5 dalies paskutinės pastraipos paskutiniojo sakinio ir 1969 m. balandžio 14 d. Komisijos reglamento (EEB) Nr. 685/69 dėl išsamių intervencijos į sviesto ir grietinėlės rinką taisyklių taikymo [5] su paskutiniais pakeitimais, padarytais Reglamentu (EEB) Nr. 1756/93 [6], 24 straipsnio 4 dalies trečiosios pastraipos sakinio paskutinės dalies; kadangi dėl to šiuos netikslumus reikėtų ištaisyti;
kadangi Reglamentu (EEB) Nr. 1756/93 siekiama nustatyti tikslų žemės ūkio perskaičiavimo kursą, taikytiną visoms ekiu išreikštoms sumoms pieno ir pieno produktų sektoriuje; kadangi tas reglamentas dėl to turėtų būti iš dalies pakeistas taip, kad būtų nustatytos operacijos sumoms, nurodytoms 1968 m. liepos 27 d. Komisijos reglamento (EEB) Nr. 1107/68 dėl išsamių intervencijos į Grana Padano ir Parmigiano-Reggiano sūrių rinką taisyklių taikymo [7] su paskutiniais pakeitimais, padarytais Reglamentu (EEB) Nr. 2441/93 [8], 3 straipsnio 3 dalies a ir b punktuose ir 8 straipsnio 2 dalies c punkte;
kadangi žemės ūkio perskaičiavimo kurso, taikytino perskaičiuojant sumą, nurodytą 1990 m. rugsėjo 26 d. Komisijos reglamento (EEB) Nr. 2742/90, nustatančio išsamias Tarybos reglamento (EEB) Nr. 2204/90 taikymo taisykles [9], su paskutiniais pakeitimais, padarytais Reglamentu (EEB) Nr. 2146/92 [10], 4 straipsnio 1 dalyje ir Reglamento (EEB) Nr. 1756/93 priedo D dalies 5 punkte, į nacionalinę valiutą, operacija - tos sumos mokėjimo diena; kadangi tos nuostatos tikslas - bausti už neleistiną kazeinų ir kazeinatų naudojimą; kadangi tas tikslas turėtų būti laikomas pasiektu tuo metu, kai nustatomas pažeidimas; kadangi dėl to operacija turėtų būti atitinkamai pakeista;
kadangi Pieno ir pieno produktų vadybos komitetas nepareiškė nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1756/93 iš dalies keičiamas taip:
1) 3 straipsnio 1 dalis papildoma šiomis įtraukomis:
"- Reglamento (EEB) Nr. 625/78 1 straipsnio 5 dalies paskutinės pastraipos paskutinis sakinys,
- Reglamento (EEB) Nr. 685/69 24 straipsnio 4 dalies trečios pastraipos sakinio paskutinė dalis."
2) priedo D dalies 1 punktas papildomas taip:
"Atitinkamos sumos | Taikomas žemės ūkio perskaičiavimo kursas |
D.Sandėliavimo išlaidos, minėtos 3 straipsnio 3 dalies antrosios pastraipos a ir b punktuose | Žemės ūkio perskaičiavimo kursas, taikytinas perėmimo, kaip apibrėžta 3 straipsnio 3 dalies pirmojoje pastraipoje, dieną |
E.Priimta siūloma kaina pagal konkurso procedūras, minėtas 8 straipsnio 2 dalies c punkte | Apmokėjimo dieną taikomas žemės ūkio perskaičiavimo kursas" |
3) priedo D dalies 5 punkte "Apmokėjimo dieną taikomas žemės ūkio perskaičiavimo kursas" pakeičiamas "Pirmąją mėnesio, kurį nustatomas pažeidimas, taikomas žemės ūkio perskaičiavimo kursas".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Tačiau 1 straipsnio 1 punktas įsigalioja nuo 1993 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. spalio 20 d.

Labels: 2
17
19
3
6